**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 15.08.2023, ora 08.00 – 16.08.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 16.08.2023, ora 07.00**

**RÂURI**

**Debitele au fost în general staționare, exceptând cursul inferior al Mureşului unde au fost în scădere.**

**Creșteri de niveluri și debite s-au înregistrat pe unele râuri mici, ca urmare a precipitațiilor căzute în interval, sub formă de aversă.**

**Debitele se situează la valori sub mediile multianuale lunare, cu coeficienți moduli cuprinși între 30-70 %, mai mici (sub 30% din normalele lunare) pe râurile din bazinele hidrografice: Tur, Rm. Sărat, Bârlad, Jijia, şi pe unii afluenți ai Argeşului superior, Trotuşului, Moldovei, Bistriței și pe râurile din Dobrogea.**

**Nivelurile pe râuri la stațiile hidrometrice se situează sub COTELE DE ATENȚIE.**

**Debitele vor fi în general staționare.**

**Sunt posibile creşteri de niveluri şi debite pe unele râuri mici în vestul, sud-vestul, centrul şi în zona de munte, ca urmare a precipitațiilor, sub formă de aversă, prognozate.**

**Nivelurile pe râuri la stațiile hidrometrice se vor situa sub COTELE DE ATENȚIE.**

**DUNĂRE**

**Debitul la intrarea în ţară (secţiunea Baziaş) în intervalul 15.08.2023 – 16.08.2023 a fost în scădere, având valoarea de 6600 m3/s, peste media multianuală a lunii august (4300 m3/s).**

**În aval de Porţile de Fier, debitele au fost în creștere pe tot românesc.**

**Debitul la intrarea în ţară (secţiunea Baziaş) va fi în scădere (6500 m3/s).**

**În aval de Porțile de Fier, debitele au fost în creștere pe tot românesc.**

**2. Situația meteorologică în intervalul 15.08.2023, ora 09.00 – 16.08.2023, ora 06.00**

**Administraţia Naţională de Meteorologie (A.N.M.) a emis în data de 15.08.2023, la ora 09:30, Atenţionarea Meteorologică nr. 109 vizând intensificări ale vântului, conform căreia:**

**COD GALBEN - ATENŢIONARE METEOROLOGICĂ: În intervalul 15.08.2023, ora ora 10-20, în Dobrogea vor fi intensificări ale vântului cu viteze la rafală de 55...65 km/h și izolat de peste 70 km/h în zona litoralului și în bazinul vestic al Mării Negre.**

***Notă: pe parcursul zilei de miercuri (16 august) în sud-estul țării vor fi intensificări temporare ale vântului cu viteze în general de 45...55 km/h.***

**Această Atenţionare Meteorologică, a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:**

***- Constanţa şi Tulcea ( 2 prefecturi) – MESAJ 1 – ATENŢIONARE METEO, COD GALBEN;***

**ÎN ŢARĂ**

**În regiunile sud-vestice, vremea a fost în general instabilă, iar valorile termice, în scădere față de ziua anterioară, s-au situat ușor sub mediile perioadei. În restul țării vremea a fost călduroasă, izolat caniculară în sudul Munteniei. Indicele temperatură-umezeală (ITU) a atins și a depășit ușor pragul critic de 80 de unități pe alocuri în sudul și centrul Munteniei și în zona de câmpie a Crișanei. Cerul a fost variabil, cu înnorări temporare în majoritatea regiunilor, dar mai accentuate în Banat, în Oltenia, sud-vestul Transilvaniei, iar în prima parte a zilei și spre sfârșitul nopții și în Muntenia unde au fost frecvente averse și descărcări electrice și pe suprafețe mici s-au înregistrat cantități de apă de 10...15 l/mp (până la 26 l/mp la Moldova Nouă). Ploi de scurtă durată și descărcări electrice s-au semnalat izolat și în celelate regiuni. Vântul a suflat slab și moderat, cu intensificări în sudul și sud-estul țării, cu viteze mai mari (în general de până la 60...65 km/h) în Dobrogea și bazinul vestic al Mării Negre, precum și la altitudini mari în Carpații Meridionali. Temperaturile maxime s-au încadrat între 23 de grade la Petroșani și Voineasa și 35 de grade la Giurgiu; la ora 6, valorile termice erau cuprinse între 12 grade la Voineasa și 25 de grade la Drobeta Turnu Severin, Sulina și Buzău.**

**OBSERVAȚII: *de ieri de la ora 06 au fost 8 mesaje de atenționare cod galben pentru fenomene meteorologice periculoase imediate (4 emise de către SRPV Craiova, 2 de către CNPM pentru Muntenia și câte 1 de la SRPV Timișoara, SRPV Constanța).***

**LA BUCUREŞTI**

**Vremea a fost călduroasă, iar disconfortul termic ridicat, indicele temperatură-umezeală (ITU) atingând dupăamiază pragul critic de 80 de unități. Cerul a fost variabil, cu înnorări temporare și ploi de scurtă durată în prima parte a zilei și din nou spre sfârșitul intervalului, când s-au consemnat și descărcări electrice. Vântul a suflat moderat, trecător cu rafale de până la 40...45 km/h. Temperatura maximă a fost de 32 de grade la Afumați, 33 de grade la stația meteo Băneasa și 34 de grade la Filaret; la ora 6 se înregistrau 23 de grade la Afumați și Băneasa și 24 de grade la Filaret.**

**3. Prognoza meteorologică în intervalul 16.08.2023, ora 09.00 – 17.08.2023, ora 09.00**

**ÎN ŢARĂ**

**Vremea va fi călduroasă în zonele de câmpie, iar mai ales în sudul și centrul Moldovei, în jumătatea estică a Munteniei și în partea continentală a Dobrogei, disconfortul termic va fi în creștere, indicele temperatură-umezeală (ITU), urmând să atingă și izolat să depășească pragul critic de 80 de unități. În vestul, sud-vestul, centrul țării și la munte instabilitatea atmosferică va fi temporar accentuată și vor fi perioade cu înnorări, averse locale și descărcări electrice.**

**Vor fi condiții de grindină, iar cantitățile de apă vor depăși 15...20 l/mp și izolat 30...35 l/mp. În celelalte regiuni cerul va fi variabil, iar ploi de scurtă durată vor mai fi cu totul izolat îndeosebi la începutul intervalului. În sud-estul teritoriului și la munte vor fi intensificări temporare ale vântului cu viteze în general de 45...55 km/h, iar în rest, va sufla slab și moderat, iar unele intensificări vor fi pe arii restrânse, în general asociate averselor. Temperaturile maxime se vor încadra în general între 27 și 34 de grade, iar cele minime vor fi cuprinse între 14 și 24 de grade, mai coborâte în depresiunile Carpaților Orientali spre 11 grade.**

**LA BUCUREŞTI**

**Vremea va fi călduroasă, cu disconfort termic în creștere, indicele temperatură-umezeală (ITU) urmând să atingă pragul critic de 80 de unități. Cerul va fi variabil, dar cu probabilitate ridicată pentru înnorări, averse și descărcări electrice, îndeosebi în prima parte a zilei. Temporar vântul va prezenta intensificări ziua, cu rafale în general de 40...45 km/h, iar noaptea va slăbi în intensitate. Temperatura maximă se va situa în jurul valorii de 33 de grade, iar cea minimă va fi de 17...20 de grade.**

1. ***CALITATEA APELOR*** 
   1. **Pe fluviul Dunărea**

**Nu au fost semnalate evenimente deosebite.**

* 1. **Pe râurile interioare**

**S.G.A. Iași revine cu informaţii despre poluarea cu ape uzate menajere a râului Nicolina la limita dintre municipiul Iași și comuna Ciurea, semnalată în data de 13.08.2023, la ora 11:57. În urma deplasării pe teren a reprezentanților A.B.A. Prut-Bârlad - S.G.A. Iași au fost depistate descărcări de ape uzate neepurate în cursul de apă Nicolina prin intermediul unor şiroiri rezultate în urma avariei conductei de refulare a apelor uzate Azb.Dn 300 mm - SPAU Lunca Cetăţuii, în zona Hlincea, comuna Ciurea, aparţinând SC APAVITAL SA Iasi. Nu a fost semnalata mortalitate piscicola. A fost afectata fauna si flora acvatica, de la modificarea calitatii apei r.Nicolina (de exemplu, la regimul de oxigen, specific pentru fauna piscicolă, la indicatorul Oxigen dizolvat (mg/l), se observă valori reduse sub valoarea de 5 mg/l, considerată valoare de prag pentru supravieţuirea faunei piscicole, cât şi depăşiri la indicatorul amoniu şi CCO-Cr (reprezentând prezenţa materiei organice greu oxidabile, datorită poluării cu ape uzate).\**

**Urmare a adresei SC APAVITAL SA Iasi nr. 51366/14.08.2023 cu privire finalizarea lucrărilor de interventie operativă și stopare a evacuărilor de ape uzate în cursul de apă Nicolina din zona cartier Hlincea, Comuna Ciurea, un echipaj al ABA Prut Barlad – SGA Iasi a verificat la teren in data de 15.08.2023 zona afectata de deversarile necontrolate de ape uzate, unde a fost constatata în continuare evacuarea de ape uzate neepurate/ șiroierea acestora în cursul de apă Nicolina pe tronsonul de conducta avariat identificat in datele de 13 si 14.08.2023 in aval. Fapt pentru care a fost instiintat operatorul de retea sa întreprindă cu celeritate toate demersurile necesare pentru remedierea avariei ramase și stoparea deversării neconforme pe sol și in receptor.**

**S.G.A. Iași monitorizează în continuare zona afectată. Se va reveni cu informații.**

* 1. **Pe Marea Neagră**

**Nu au fost semnalate evenimente deosebite.**

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului informează că, din rezultatele analizelor efectuate în data de 10.08.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).**

**Nu au fost înregistrate depăşiri ale valorii limită zilnice pentru indicatorul particule în suspensie la staţiile de monitoring a calităţii aerului (Media zilnică de 50 µg/m3 pentru PM10 (pulberi în suspensie cu diametrul sub 10 microni).**

**Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.**

1. **În domeniul solului şi vegetaţiei:**

**G.N.M.-C.J. Bacău revine cu informaţii suplimentare referitoare la surparea de teren din zona Perimetrului de exploatare Gura Slănic din zona orașului Târgu Ocna, jud. Bacău, în vecinătatea unei sonde de extracție saramură aparținând SNS Salina SA, produsă în data de 10.08.2023, în jurul orei 14:00.**

**În regim de urgență au ajuns la fața locului directorul Sucursalei Salina Târgu Ocna însoțit de echipa tehnică, Primarul orașului Târgu Ocna, șeful SVSU și a fost solicitată prezența Poliției și Jandarmeriei orașului pentru asigurarea perimetrului.**

**Prefectul Județului Bacău, și Inspectoratul Județean pentru Situații de Urgență Bacău au fost înștiințați imediat. Primarul orașului Târgu Ocna, a dispus convocarea Comitetului Local pentru Situații de Urgență.**

**Ajuns la fața locului, Prefectul Județului Bacău, dupa informarea despre situație de către conducerea SNS Sucursala Salina Târgu Ocna a dispus luarea măsurilor conform procedurilor legale.**

**Reprezentanții Inspectoratului Județean pentru Situații de Urgență Bacău, ai Gărzii de Mediu Bacău, Agenției pentru protecția Mediului Bacău, Inspectoratului Județean în Construcții Bacău și ai Serviciului de Gospodărire a Apelor Bacău prezenți au monitorizat situația.**

**Terenul, proprietate privată, împrejmuit cu gard, fără construcții, este situat în zona de interdicție de construire așa cum a fost stabilit prin Planul Urbanistic General în vigoare.**

**Surparea terenului a generat formarea unui gol cu o dimensiune de aproximativ 16m x 8 m și o adâncime de la 1m la 3 m, cu formă neregulată, cu apariția apei sărate.**

**Din discuțiile cu vecinii, apariția fenomenului de surpare nu a produs zgomot sau vibrații.**

**Evenimentul nu a produs victime, pagube materiale și nici poluare a mediului în zona limitrofă. Perimetrul a fost delimitat, s-au montat martori de evoluție și s-au dispus măsuri de interzicere a accesului în zona afectată.**

**În timp de două ore de la semnalarea evenimentului, sub monitorizarea reprezentanților instituțiilor mai sus menționate, dimensiunile surpării nu s-au modificat substanțial.**

**La sediul Primăriei, Comitetul Local pentru Situații de Urgență reunit, și reprezentanții Grupului de suport tehnic din cadrul Comitetului Județean pentru Situații de Urgență Bacău, au dezbătut și analizat situația, echipa tehnică a SNS – Sucursala Salina Târgu Ocna a prezentat planul de măsuri specifice, precum și primele opinii despre eveniment. Au rezultat o serie de măsuri consemnate în procesul verbal.**

**S-a redactat Hotărârea Comitetul Local pentru Situații de Urgență nr 1/36 din 10.08.2023 prin care au fost stabilite următoarele măsuri:**

* **Zona afectată va fi împrejmuită pe o rază de 5 m de limita surpării, semnalizată corespunzător și iluminată pe timpul nopții, precum și se va interzice accesul la proprietatea afectată și proprietățile limitrofe (culturi agricole și viță de vie);**
* **Informarea, în timp util a locuitorilor pe o rază de 150 metri, în vederea pregătirii pentru evacuare, dacă situația o impune;**
* **SNS – Sucursala Salina Târgu Ocna, prin Serviciul de specialitate va monitoriza permanent evoluția surpării și va alerta locuitorii de pe o rază de 150 metri în vederea evacuării cu sprijinul Serviciului Voluntar pentru Situații de Urgență Târgu Ocna ;**
* **Poliția orașului Târgu Ocna și Postul de Jandarmi vor include în itinerariul de patrulare zona afectată, la un interval de 2 ore;**
* **În cazul evoluției fenomenului de surpare, SNS – Sucursala Salina și Serviciului Voluntar pentru Situații de Urgență Târgu Ocna vor lua măsurile necesare pentru punerea în siguranță a persoanelor și a bunurilor;**
* **SNS – Sucursala Salina Targu Ocna va efectua, în regim de urgență o expertiză tehnică pentru identificarea cauzelor și stabilirea măsurilor de stabilizare a zonei;**

**S-a redactat Nota de Constatare ca urmare a surpării de pământ de pe raza UAT Târgu Ocna, privind constatarea și evaluarea pagubelor produse în data de 10.08.2023 însușită de către Comitetul Județean pentru Situații de Urgență Bacău.**

**În zona afectată nu au apărut modificări, personalul de specialitate al Salinei Târgu Ocna este prezent la fața locului pentru monitorizare permanentă, fără a exista motive de panică pentru locuitorii din zonă.**

**3. În domeniul supravegherii radioactivităţii mediului**

**Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 10.08.2023 – 11.08.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.**

**4. În municipiul Bucureşti şi judeţul Ilfov**

**În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.**

**5. Probleme de Alimentări cu apă:**

**Administrația Bazinală de Apă Prut-Bârlad:**

**Judeţul Botoşani:**

**- Se mentine situatia de restrictii in alimentarea cu apa pentru piscicultura la folosinta:**

**- S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.**

**- Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.**

**Judeţul Iaşi:**

**- Se mentine situatia de restrictii in alimentarea cu apa pentru piscicultura la folosintele:**

**\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.**

**\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.**

**\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.**

**Judeţul Vaslui:**

**- Se mentin prevederile „Planului de restrictii si folosire a apei in perioade deficitare”, astfel:**

**\* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.**

**\* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.**

**Judeţul Constanţa :**

**S-a instituit faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan (debitul Fluviului Dunărea a atins valoarea de atenționare/avertizare astfel: în Secțiunea Smârdan s-a înregistrat un nivel de 142 cm, respectiv un debit de 275 mc/s) respectiv:**

**- în scop potabil: S.A.A.C. Dăeni, Comuna Smârdan.**

**- irigații: SC Tumult Grup SRL, SC Balta Star SRL, A.N.I.F. Tulcea - Amonte Ostrov, A.N.I.F. Tulcea - Amonte Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Amonte Peceneaga -Turcoaia – Macin, A.N.I.F. Tulcea - Amonte 23 August – Măcin;**

**- piscicultură: S.C. Piscicola Macin (Am. Turcoaia).**

**-A.B.A. Jiu informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, jud. Hunedoara), pentru efectuarea lucrărilor de înlocuire a conductei Buta-Baraj.**

**Notă: ABA Siret-Bacău informeaza în data de 11.08.2023 ora 14:30, despre defectarea unei vanete de la golirea de fund de la Acumularea Pleșești de pe raul Șomuzul Mic (com. Vulturești, sat. Pleșești, jud. Suceava), iar beneficiarul acumularii este S.C. Mărul Argintiu.**

**Pana la remedierea avariei se va monitoriza in permanenta debitul evacuat si albia paraului in aval de acumulare, si se va instiinta SGA Suceava dupa finalizarea lucrarilor de remediere.**

**DIRECȚIA COMUNICARE**